De mâine ești obligat să porți masca de protecție în aer liber în București. Nu doar în Centrul Vechi.
Începând de mâine vei fi obligat să porți masca de protecție în aer liber, în Capitală. Nu e vorba doar de Centrul Vechi, ci de toate zonele aglomerate, piețe, stații de autobuz, gări și autogări. Decizia a fost luată în această după-amiază de Comitetul municipal pentru Situaţii de Urgenţă.
Devine obligatoriu, de mâine, să porți masca de protecție în București în aer liber în mai multe zone, după ce membrii Comitetului Municipal pentru Situații de Urgență au votat, după mai multe dezbateri, în acest sens.Unde va fi obligatorie purtarea măștii? În zonele pietonale din Centrul Vechi, în stațiile de autobuz, troleibuz și tramvai, în gări, autogări, piețe, târguri. Și în ceea ce privește evenimentele care se desfășoară în aer liber vor fi schimbări. Organizatorii trebuie să îți pună la dispoziție mască de protecție, dacă te afli acolo ca spectator.Deși inițial a fost vorba doar despre zonele pietonale din Centrul Vechi, la propunerea viceprimarul Capitalei Aurelian Bădulescu, membrii Comitetului pentru Situații de Urgență au considerat că masca e necesară în mai multe zone aglomerate.